CELEX: 62012CA0093
Language: el
Date: 2013-06-27 00:00:00
Title: Υπόθεση C-93/12: Απόφαση του Δικαστηρίου (τρίτο τμήμα) της 27ης Ιουνίου 2013 [αίτηση του Administrativen sad Sofia-grad (Βουλγαρία) για την έκδοση προδικαστικής αποφάσεως] — ET Agrokonsulting-04-Velko Stoyanov κατά Izpalnitelen direktor na Darzhaven fond Zemedelie Razplashtatelna agentsia (Γεωργία — Δικονομική αυτονομία των κρατών μελών — Κοινή γεωργική πολιτική — Ενισχύσεις — Εξέταση διοικητικών διαφορών — Ορισμός του αρμοδίου δικαστηρίου — Εθνικό κριτήριο — Διοικητικό δικαστήριο στην περιφέρεια του οποίου εδρεύει η αρχή που εξέδωσε την προσβαλλόμενη πράξη — Αρχή της ισοδυναμίας — Αρχή της αποτελεσματικότητας — Άρθρο 47 του Χάρτη των Θεμελιωδών Δικαιωμάτων της Ευρωπαϊκής Ένωσης)

3.8.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 225/28
            
         Απόφαση του Δικαστηρίου (τρίτο τμήμα) της 27ης Ιουνίου 2013 [αίτηση του Administrativen sad Sofia-grad (Βουλγαρία) για την έκδοση προδικαστικής αποφάσεως] — ET Agrokonsulting-04-Velko Stoyanov κατά Izpalnitelen direktor na Darzhaven fond Zemedelie Razplashtatelna agentsia
   (Υπόθεση C-93/12) (1)
   
   (Γεωργία - Δικονομική αυτονομία των κρατών μελών - Κοινή γεωργική πολιτική - Ενισχύσεις - Εξέταση διοικητικών διαφορών - Ορισμός του αρμοδίου δικαστηρίου - Εθνικό κριτήριο - Διοικητικό δικαστήριο στην περιφέρεια του οποίου εδρεύει η αρχή που εξέδωσε την προσβαλλόμενη πράξη - Αρχή της ισοδυναμίας - Αρχή της αποτελεσματικότητας - Άρθρο 47 του Χάρτη των Θεμελιωδών Δικαιωμάτων της Ευρωπαϊκής Ένωσης)
   2013/C 225/45
   Γλώσσα διαδικασίας: η βουλγαρική
   
      Αιτούν δικαστήριο
   
   Administrativen sad Sofia-grad
   
      Διάδικοι στην υπόθεση της κύριας δίκης
   
   ET Agrokonsulting-04-Velko Stoyanov
   
      κατά
   
   Izpalnitelen direktor na Darzhaven fond Zemedelie Razplashtatelna agentsia
   
      Αντικείμενο
   
   Αίτηση προδικαστικής αποφάσεως — Administrativen sad Sofia-grad — Ερμηνεία των αρχών της αποτελεσματικότητας και της αποτελεσματικής ένδικης προστασίας που κατοχυρώνει το άρθρο 47 του Χάρτη των Θεμελιωδών Δικαιωμάτων της Ευρωπαϊκής Ένωσης, καθώς και της αρχής της ισοδυναμίας — Καθεστώς ενισχύσεων της κοινής γεωργικής πολιτικής — Εθνική δικονομική διάταξη η οποία προβλέπει ότι οι διοικητικές διαφορές που ανακύπτουν από την εφαρμογή της κοινής γεωργικής πολιτικής υπάγονται στην αποκλειστική αρμοδιότητα του διοικητικού δικαστηρίου στην περιφέρεια του οποίου έχει την έδρα της η διοικητική αρχή που εξέδωσε την προσβαλλόμενη διοικητική πράξη, αλλά αντιθέτως προβλέπει ότι παρόμοιες διαφορές εσωτερικής φύσεως υπάγονται στην αρμοδιότητα του δικαστηρίου στην περιφέρεια του οποίου ευρίσκεται το σχετικό αγροτεμάχιο
   
      Διατακτικό
   
   Το δίκαιο της Ένωσης, και ιδίως οι αρχές της ισοδυναμίας και της αποτελεσματικότητας καθώς και το άρθρο 47 του Χάρτη των Θεμελιωδών Δικαιωμάτων της Ευρωπαϊκής Ένωσης, δεν αντιτάσσεται σε εθνικό κανόνα περί αρμοδιότητας, όπως ο προβλεπόμενος στο άρθρο 133, παράγραφος 1, του κώδικα διοικητικής δικονομίας (Administrativnoprotsesualen kodeks), ο οποίος επάγεται την υπαγωγή σε ένα μόνο δικαστήριο όλων των διαφορών που αφορούν τις αποφάσεις εθνικής αρχής επιφορτισμένης με την καταβολή γεωργικών ενισχύσεων κατ’ εφαρμογήν της κοινής γεωργικής πολιτικής της Ευρωπαϊκής Ένωσης, εφόσον οι προσφυγές που αποσκοπούν στο να διασφαλίσουν την προστασία των δικαιωμάτων τα οποία οι πολίτες αντλούν από το δίκαιο της Ένωσης δεν ασκούνται υπό λιγότερο ευνοϊκές προϋποθέσεις από τις ισχύουσες για τις προσφυγές που αποσκοπούν να προστατεύσουν τα δικαιώματα τα οποία αντλούνται από καθεστώτα ενισχύσεως των γεωργών βάσει του εθνικού δικαίου και εφόσον ο εν λόγω κανόνας περί αρμοδιότητας δεν επάγεται δικονομικές δυσχέρειες για τους πολίτες σε σχέση, ιδίως, με τη διάρκεια της διαδικασίας, οι οποίες να καθιστούν εξαιρετικά δυσχερή την άσκηση των δικαιωμάτων που αντλούνται από το δίκαιο της Ένωσης, γεγονός το οποίο εναπόκειται στο αιτούν δικαστήριο να διακριβώσει.
   
      (1)  ΕΕ C 133 της 5.5.2012.